ོག་པར་བྱེད།།པདྨོ་མཉམ

བ་ཉིད་ཅེས་བྱ་བའི་ཏིང་ངེ་འཛིན་ཏོ།།ཡེ་ཤེས་ལྔ་ལཱ་ན་རབ་བསྟེན་ན།།བསྐལ་པ་གསུམ་དུ་ཡུན་དུ་གནས།།ཕྱོགས་བཅུའི་སངས་རྒྱས་ཐམས་ཅད་ཀྱི།།གསང་བ་གསུམ་ལ་བསྙེན་བཀུར་བྱེད།ཧཱུཾ།འོད་ཟེར
ལྔ་ཡི་མདོག་འདྲའི་འོད།།རང་གི་སྔགས་ཀྱིས་རལ་གྲི་བསྒོམ།།མིག་ཡངས་ལག་ན་ཐོགས་ན་ནི།།རྡོ་རྗེ་གསུམ་རིག་འཛིན་པར་འགྱུར།།ཁམས་གསུམ་ཀུན་གྱིས་རབ་མཆོད་ཅིང་།།ཚངས་དབང་ལྷ་མིན་ཕྱག
བྱས་པ།།སྟོང་གསུམ་ན་ནི་གཅིག་པུ་པ།།མི་མཆོག་གསང་བ་འཛིན་པར་འགྱུར།།གང་རྣམས་འདོད་དང་བསམ་པ་དག།།སྐུ་གསུང་ཐུགས་ཀྱི་རྡོ་རྗེ་འཛིན།།རྡོ་རྗེའི་ཐུགས་ལས་རབ་ཏུ་བྱུང་།།དེ་ལྟ་བུ་ཡི་དངོས་གྲུབ
སྟེརརལ་གྲི་ཐམས་ཅད་ཀྱི་དམ་པ་ཞེས་བྱ་བའི་ཏིང་ངེ་འཛིན་ཏོ།ལྕེ།ཨོཾ་ནི་རི་ལུ་ཙ་ན་ཀའི།།འབྲུ་ཚད་ཙམ་དུ་བསམས་ནས་ནི།།དབུས་མྱ་རང་གི་ལྷ་ཡི་གཟུགས།།བསམས་ཏེ་ཁར་བཅུག་རྣམ་བསྒོམས་ན།།
དེ་ནི་དེ་མ་ཐག་ཏུ་ཡང་།།བྱང་ཆུབ་སེམས་དཔའི་འོད་འདྲར་འགྱུར།།ཉི་མ་ཤར་བའི་འོད་འདྲ་ཞིང་།།ཛྙཱ་མཱུ་ཆུ་བོའི་གསེར་གྱི་མདོ།།ཨཱཿནི་རི་ལུ་ཙ་ན་ཀའི།།འབྲུ་ཚད་ཙམ་དུ་བསམས་ནས་ནི།།དབུས་སུ་རང་གི་ལྷ་ཡི
གཟུགས།།བསམས་ཏེ་ཁར་བཅུག་རྣམ་བསྒོམས་ན།།དེ་ནི་དེ་མ་ཐག་ཏུ་ཡང་།།བྱང་ཆུབ་ཡེ་ཤེས་འོད་འདྲར་འགྱུར།།ཉི་མ་ཤར་བའི་འོད་འདྲ་ཞིང་།།ཛཱམྦུ་ཆུ་བོའི་གསེར་གྱི་མདོག།ཧཱུཾ་ནི་རི་ལུ་ཙ་ན་ཀའི།།དབྲུ་ཚད

ཙམ་དུ་བསམས་ནས་ན།།དབུས་སུ་རང་གི་ལྷ་ཡི་གཟུགས།།བསམས་ཏེ་ཁར་བཅུག་རྣམ་བསྒོམས་ན།།དེ་ནི་དེ་མ་ཐག་ཏུ་ཡང་།།རྡོ་རྗེའི་སྐུ་དང་འོད་འདྲར་འགྱུར།ལྕེ།མཁའ་དབྱིངས་གསལ་བའི་དབུས་གནས་པར།།
རྣམ་པར་སྣང་མཛད་རབ་ཏུ་བསྒོམ།།ལག་ཏུ་འཁོར་ལོ་རབ་བསྒོམས་ན།།འཁོར་ལོའི་རིག་པ་འཛིན་པར་འགྱུར།།འཁོར་ལོ་ཆེན་པོའི་རིགས་བསྒོམས་ཏེ།།སངས་རྒྱས་སྐུར་ནི་རབ་སྦྱོར་ཞིང་།།ཡེ་ཤེས་འདི་ནི་རབ་སྒྲུབ་པ།།ཡེ
ཤེས་རྡོ་རྗེ་དག་གིས་བྱ།།མཁའ་དབྱིངས་རྡོ་རྗེའི་དབུས་གནས་པར།།ཡེ་ཤེས་མི་བསྐྱོད་རབ་བསྒོམས་ཏེ།།ལག་ཏུ་རྡོ་རྗེ་རབ་བསྒོམས་ན།།རྡོ་རྗེའི་རིག་པ་འཛིན་པར་འགྱུར།།རྡོ་རྗེ་ཆེན་པོའི་རིགས་བསྒོམས་ཏེ།།རྡོ་རྗེའི་སྐུ་ནི་
རབ་སྦྱོར་ཞིང་།།རྡོ་རྗེའི་མཆོག་འདི་སྒྲུབ་པ་ནི།།ཡེ་ཤེས་རྡོ་རྗེ་དག་གིས་བྱ།།མཁའ་དབྱིངས་རིན་ཆེན་དབུས་གནས་པར།།རིན་ཆེན་རྡོ་རྗེ་རབ་ཏུ་བསྒོམ།།ལག་ཏུ་རིན་ཆེན་རབ་བསྒོམས་ན།།རིན་ཆེན་རིག་པ་འཛིན་པར་འགྱུར།།།
རིན་པོ་ཆེ་ཡི་རིགས་བསྒོམས་ནས།།རིན་ཆེན་སྐུར་ནི་རབ་སྦྱོར་ཞིང་།།རིན་ཆེན་མཆོག་འདི་སྒྲུབ་པ་ནི།།རྡོ་རྗེ་ཡེ་ཤེས་དག་གིས་བྱ།།མཁའ་དབྱིངས་ཆོས་ཀྱི་དབུས་གནས་པར།།ཚེ་དཔག་མེད་པ་རབ་ཏུ་བསྒོམ།།ལག་ཏུ་པདྨོ
རབ་བསྒོམས་ན།།པདྨོའི་རིག་པ་འཛིན་པར་འགྱུར།།པདྨོའི་རིགས་ཆེན་བསྒོམས་ནས་སུ།།ཆོས་ཀྱི་སྐུར་ནི་རབ་སྦྱོར་ཞིང་།།པདྨོའི་མཆོག་འདི་སྒྲུབ་པ་ནི།།ཡེ་ཤེས་རྡོ་རྗེ་དག་གིས་བྱ།།མཁའ་དབྱིངས་དམ་ཚིག་དབུས་གནས།།

པར།།གདོན་མི་ཟ་བའི་ཡེ་ཤེས་བསྒོམ།།ལག་ཏུ་རལ་གྲི་རབ་བསྒོམས་ན།།རལ་གྲིའི་རིག་པ་འཛིན་པར་འགྱུར།།དམ་ཚིག་ཆེན་པོའི་རིགས་བསྒོམས་ནས།།ཐོགས་མེད་དམཚིག་རབ་སྦྱོར་ཞིང་།།དམ།།
ཚིག་མཆོག་འདི་སྒྲུབ་པ་ནི།།ཡེ་ཤེས་རྡོ་རྗེ་དག་གིས་བྱ།རྒྱ་རྩེ་གསུམ་ཡེ་ཤེས་ལྕགས་ཀྱུ་སྩོགས།།རྡོ་རྗེ་ཁྱད་པར་གྱིས་བསྒྲུབས་ན།།སྐུ་གསུང་ཐུགས་ཀྱི་སྒྲུབ་པ་ཡི།།བསམ་གཏན་དེས་ནི་འགྲུབ་པར་འགྱུར།།བཅོམ
ལྡན་འདས་དམ་ཚིག་ཆེན་པོའི་དངོས་གྲུབ་རྡོ་རྗེས་དེ་སྐད་ཅེས་བཀའ་སྩལ་ཏོ།༡།ལམ་གྱི་བཞི་མདོའམ་ཤིང་གཅིག་དྲུང་།།མཚན་མ་གཅིག་དང་ཞི་གནས་སུ།རྡོ་རྗེ་དགུག་པའི་ཁྱད་པར་གྱིས།།སྒྲུབ་པ་པོས་ནི་རྟག་ཏུ
བསྒྲུབ།།སྦྱོར་གསུམ་རྡོ་རྗེ་ཅན་རྣམས་ཀྱི།།སྦྱོར་གསུམ་སྔགས་ཀྱི་སྐྱེས་བུ་བསམ།།སངས་རྒྱས་ཡེ་ཤེས་བློ་ལྡན་གྱིས།།སྐུ་གསུང་ཐུགས་ཀྱི་ཀྱོ་བཏང་།།རླུང་གི་དཀྱིལ་འཁོར་མཆོག་གནས་པོ།།སངས་རྒྱས་དགུག
པ་དམ་པ་ཡིན།༧།དམ་ཚིག་ལས་བྱུང་ཕྱོགས་བཅུ་པ།།རྡོ་རྗེས་བཀུག་ནས་ཉེ་བར་སྤྱོད།།ནམ་མཁའི་དབྱིངས་ཀྱི་རྡོ་རྗེ་དམ་ཚིག་དགུག་པའི་ཆོ་གའོ།༡།རྣམ་པར་སྣང་མཛད་འཁོར་ལོ་ཆེ།།རྡོ་རྗེ་པདྨོ་ལ་སྩོགས་པས།།རྒྱལ་
གནས་ལྕགས་ཀྱུ་བསམས་ནས་ནི།།དེམ་ཚིག་དགུག་མཆོག་ཀྱོ་བས་བྱ།།ཁམས་གསུམ་གྱི་དམ་ཚིག་དགུག་པའོ༡།རྣམ་པའི་མཆོག་རྣམས་ཀུན་ལྡན་པའི།།སངས་རྒྱས་སྐུ་ནི་རྣམ་བསྒོམས་ལ།།ལག་ཏུ་

སྐུ་དང་གསུང་ཐུགས་ཀྱི།།ཀྱོ་བ་ལ་སྩོགས་རབ་ཏུ་བསྒོམས།།འདི་དག་ལྟ་བུའི་སྦྱོར་བ་ཡིས།།དེ་ནི་གནས་ལས་བྱེད་པར་འགྱུར།༧།རྣམ་པའི་མཆོག་རྣམས་ཀུན་ལྡན་པའི།།རྡོ་རྗེའི་སྐུ་ནི་རྣམ་བསྒོམས་ལ།།རྡོ་རྗེའི་སྦྱོར་བས་ལྟེ།།
བསྒོམས་ན།།རྡོ་རྗེའི་གསུང་དང་འདྲ་བར་འགྱུར།།རྣམ་པའི་མཆོག་རྣམས་ཀུན་ལྡན་པའི།།སངས་རྒྱས་སྐུར་ནི་རྣམ་བསྒོམས་ལ།།ལག་ཏུ་བསྒྲུབ་བྱ་བསམས་ན་ནི།།རྡོ་རྗེ་དང་ནི་འདྲ་བར་འགྱུར།།གསང་གསུམོ་དམ་ཚིག
མཆོད་པའི་མཆོག།མཆོད་པས་མཆོད་ནས་རབ་ཏུ་བསྒྲུབ།༧།འདི་ནི་སངས་རྒྱས་ཐམས་ཅད་ཀྱི།།གསང་བའི་སྙིང་པོ་བསྡུས་པ་ཡིནཱ།།བཅོམ་ལྡན་འདས་གསང་བ་ཆེན་པོའི་དམ་ཚིག་གིས་དེ་སྐད་ཅེས་གསུངས་སོ།།
།ཤ་ཆེན་དམ་ཚིག་མཆོག་གིས་ནི།།རྡོ་རྗེ་གསུམ་མཆོག་བསྒྲུབ་པར་བྱ།།གཤང་གཅི་དམ་ཚིག་མཆོག་གིས་ནི།།རིག་པ་འཛིན་པའི་གཙོ་བོར་འགྱུར།།གླང་པོའི་ཤ་ཡི་དམ་ཚིག་གིས།།མངོན་ཤེས་ལྔ་དག་ཐོབ་པར
འགྱུར།།རྟ་ཤ་དག་གི་དམ་ཚིག་གིས།།མི་སྣང་བ་ཡི་བདག་པོར་འགྱུར།།ཁྱི་ཤ་དག་གི་དམ་ཚིག་གིས།།དངོས་གྲུབ་ཐམས་ཅད་འགྲུབ་པར་འགྱུར།།བ་ལང་ཤ་ཡི་དམ་ཚིག་གིས།།རྡོ་རྗེ་དགུག་པའི་མེ་ཆོག་ཏུ་འགྱུར།།
ཤ་རྣམས་ཐམས་ཅད་མེད་ན་ཡང་།།ཐམས་ཅད་བསམས་པས་རྣམ་པར་བརྟག།རྡོ་རྗེ་སྦྱོར་བ་འདི་བྱས་ན།།སངས་རྒྱས་ཐམས་ཅད་བྱིན་གྱིས་རློབ།༧།རྣམ་པའི་མཆོག་རྣམས་ཀུན་ལྡན་པ།།སྐུ་གསུང་ཐུགས་ནི་རྡོ་རྗེ་ཅན།

སྙིང་གར་ཡེ་ཤེས་དམ་ཚིག་དང་།།དབུ་རྒྱུན་རྡོ་རྗེ་མཆོག་འཛིན་པ།།སངས་རྒྱས་ཐམས་ཅད་མཉེས་གྱུར་པ།།དམ་ཚིག་མཆོག་གིས་བྱ་བ་ནི།།དངོས་གྲུབ་ཐམས་ཅད་འགྲུབ་པའི་མཆོག།དམ་ཚིག།
མཆོག་གིས་རབ་ཏུ་བྱ།།དམ་ཚིག་ཐམས་ཅད་ཡེ་ཤེས་རྡོ་རྗེ་རུ་གྱུར་པ་ཞེས་བྱ་བའི་ཏིང་ངེ་འཛིན་ཏོ།།ལྕེ་ཡི་དམ་ཚིག་རྡོ་རྗེ་མཆོག།རྡོ་རྗེ་ཅན་གྱིས་ཧཱུཾ་བསྒོམས་ཏེ།།བདུད་རྩི་ལྔ་ཡི་སྦྱོར་བ་ཡིས།།ཟོས་ན་རྡོ་རྗེ
གསུམ་ཐོབ་འགྱུར།།ཨཱཿདང་ཨོཾ་གྱི་དམ་ཚིག་ཀྱང་།།འདི་ནི་རྡོ་རྗེའི་ཚུལ་མཆོག་སྟེ།༧།འདི་ལྟ་བུ་ཡི་སྦྱོར་བ་ཡིས།།རྡོ་རྗེ་མི་ཕྱེད་འདྲ་བར་འགྱུར།།རྡོ་རྗེའི་དམ་ཚིག་བདུད་རྩི་འཕྲེང་བ་ཞེས་བྱ་བའི་ཏིང་ངེ་འཛིན་ཏོ།།༡
རྡོ་རྗེ་དམ་ཚིག་གསུམ་གྲུབ་མཆོག།སྐུ་གསུམ་རྡོ་རྗེ་ཅན་དུ་འགྱུར།༧།ཕྱོགས་བཅུའི་སེམས་ཅན་ཐམས་ཅད་ཀྱི།།ནོར་བུ་ཡིད་བཞིན་རྒྱ་མཚོར་འགྱུར།།འཇིག་རྟེན་ཁམས་ནི་ཐམས་ཅད་དུ།།རྡོ་རྗེའི་བདག་ཉིད་སྣང་བར
བྱེད།།འཁོར་ལོའི་དམ་ཚིག་གྲུབ་པའི་མཆོག།སངས་རྒྱས་སྐུ་དང་འདྲ་བར་འགྱུར།།གྃ་གའི་བྱེ་སྙེད་ཐམས་ཅད་དུ།།གྲུབ་པ་ཀུན་ཏུ་རྣམ་པར་སྤྱོད།།དམ་ཚིག་དམ་པ་ཐམས་ཅད་ཀྱི།།རིག་པ་འཛིན་པའི་གཙོ་བོར་འགྱུར།།རྡོ
རྗེརྗེའི་སྐུ་ནི་རབ་བསྒོམས་པས།།ཐམས་ཅད་དམ་ཚིག་མཆོག་ཏུ་འགྲུབ།།མི་སྣང་གྱུར་པ་ཐམས་ཅད་ལ།།སྟོང་ཁམས་དག་ནི་སྣང་བར་བྱེད།།སངས་རྒྱས་ཀུན་ལས་འཕྲོག་པ་དང་།།ལྷ་ཡི་བུ་མོ་མཆོག་ལ་སྤྱོད།།གཾ

གའི་བྱེ་སྙེད་སངས་རྒྱས་རྣམས།།རྡོ་རྗེ་གསུམ་གྱི་གནས་བཞུགས་པ།།རང་ལག་སྐྱུ་རུ་ར་བཞག་བཞིན།།རྡོ་རྗེ་མིག་གིས་མཐོང་བར་འགྱུར།།གཾ་གའི་བྱེ་མེད་ཞིང་རྣམས་ན།།སྐྲ་གྲག་པ་ནི་ཇི་སྙེད་པ།།མངོན་ཤེས་རྣ་བས་ཐོས་པ
ནི།།རྣ་བའི་དྲུང་ན་འཁོད་པ་བཞིན།།གཾ་གའི་བྱེ་སྙེད་ཞིང་དག་གི།སེམས་ཅན་ཀུན་གྱི་སེམས་རྣམས་ནི།།སྐུ་གསུང་ཐུགས་ཀྱིས་མཚན་པ་ཡི།།རོལ་མོ་ལས་བྱུང་སེམས་རིག་འགྱུར།།བསྐལ་པ་གཾ་གའི་བྱེ་སྙེད་དུ།།འཁོར་བ་དག་ན
གནས་པ་ཡི།།སྔོན་གྱི་གནས་ཀྱི་གཏན་ཚིགས་རྣམས།།ཞག་གསུམ་ལོན་པ་བཞིན་དུ་དྲན།།གཾ་གའི་བྱེ་མ་སྙེད་ཀྱི་ལུས།།སངས་རྒྱས་སྤྲིན་ལ་སྩོགས་བརྒྱན་པ།།བསྐལ་པ་གཾ་གའི་བྱེ་སྙེད་དུ།།རྡོ་རྗེ་རྫུ་འཕྲུལ་མཆོག་གིས་འགེངས།།
བཅོམ་ལྡན་འདས་དམ་ཚིག་མངོན་པར་མཁྱེན་པས་དེ་སྐད་ཅེས་བཀའ་སྩལ་ཏོ།༦།དེ་ལ་མངོན་པར་ཤེས་པ་ལྔ་ནི།རྡོ་རྗེའི་སྤྱན་དང་རྡོ་རྗེའི་སྤྱན་དང་།རྡོ་རྗེའི་ཐུགས་དང་།རྡོ་རྗེའི་གནས་དང་།རྡོ་རྗེའི་རྫུ་འཕྲུལ་ལོ།།སངས་རྒྱས་མངོན
ཤེས་ལྔ་དོན་འགྲུབ།།སངས་རྒྱས་སྐུ་དང་འདྲ་བར་འགྱུར།༧།གཾ་གའི་བྱེ་སྙེད་གྲངས་མེད་པའི།།འཁོར་གྱིས་ཡོངས་སུ་བསྐོར་ནས་སུ།།རྡོ་རྗེའི་སྐུ་དང་གསུང་ཐུགས་ཀྱིས།།འཇིག་རྟེན་ཁམས་ཀུན་བགྲོད་པར་འགྱུར།༦།བསྙེན
པའི་དམ་ཚིག་སྦྱོར་བ་དང་།ཉེ་བར་སྒྲུབ་པ་འབྱུང་བ་དང་།།སྒྲུབ་པའི་དོན་གྱི་དམ་ཚིག་དང་།།སྒྲུབ་པ་ཆེན་པོ་དག་དང་བཞི།།རྡོ་རྗེའི་བྱེ་བྲག་ཤེས་བྱས་ལ།།དེ་ནས་ལས་རྣམས་བསྒྲུབ་པར་བྱ།༧།བསྙེན་པའི་ཏིང་འཛིན་རབ

སྦྱོར་བ།།བྱང་ཆུབ་མཆོག་ནི་བསྒོམ་པར་བྱ།༧།ཉེ་བར་སྒྲུབ་པ་གྲུབ་མཆོག་ལ།།རྡོ་རྗེ་སྐྱེ་མཆེད་རྣམ་པར་དཔྱད།༧།སྔགས་ཀྱི་བདག་པོ་བསྒོམས་པ་ཡིས།།བསྒྲུབ་པའི་ཚེ་ན་བསྐུལ་བར་གསུངས།།
།སྒྲུབ་པ་ཆེན་པོ་བྱེད་པའི་ཚེ།།རང་སྔགས་རྡོ་རྗེ་ཅན་གྱི་གཟུགས།།དབུ་རྒྱན་ལ་ནི་བདག་པོ་བསམ།།ཡེ་ཤེས་རྡོ་རྗེ་འགྲུབ་པར་འགྱུར།།བསྙེན་པའི་ཡེ་ཤེས་བདུད་རྩི་དག།ཐམས་ཅད་དུ་ནི་རྟག་པར་བྱ།།འདི་ནི་སྔགས
རྣམས་ཐམས་ཅད་ཀྱི།།སྔགས་ཀྱི་དེ་ཉིད་དོན་སྒྲུབ་པའོ།།།དགོན་པ་ཆེན་པོའི་ས་ཕྱོགས་དང་།།རབ་ཏུ་རྣམ་པར་དབེན་པ་དང་།།རི་བོ་ནགས་འདབ་ཆུ་ངོགས་སུ།།རྟག་ཏུ་དངོས་གྲུབ་ཐོབ་པར་འགྱུར།།བཅོམ་ལྡན
འདས་རྡོ་རྗེ་སྒྲུབ་པ་ཆེན་པོས་དེ་སྐད་ཅེས་བཀའ་སྩལ་ཏོ།༧།ཡང་ན་རྡོ་རྗེ་བཞི་དགླུ་གིས།།བརྟུལ་ཞུགས་བརྟན་པས་བསྙེན་པ་བྱ།།སྐུ་གསུམ་མཉམ་པ་ཉིད་གྱུར་པ།།བསྒོམས་ན་དངོས་གྲུབ་ཐོབ་པར་འགྱུར།།།དུས
བཞི་དག་ཏུ་རིབ་སྦྱོར་བས།།བློ་དང་ལྡན་པས་གནས་ལྔར་ནི།།ཡེ་ཤེས་རྡོ་རྗེ་ཡི་གེ་ཨོཾ།།བསྒོམས་ན་སྡོམ་པ་ཡིན་པར་བཤད།༡།ཞག་བདུན་དང་ནི་ཟླ་ཕྱེད་དང་།།ཟླ་གཅིག་ཟླ་བ་ཕྱེད་དང་གཉིས།།རྡོ་རྗེ་དམ་ཚིག་བསྒྲུབས
ན་ནི།།དངོས་གྲུབ་མྱུར་དུ་ཐོབ་པར་འགྱུར།༧།ཞག་གྲངས་བྱེ་བྲག་རབ་བསྐུལ་པ།།ང་ཡིས་རྒྱས་པར་རབ་ཏུ་བསྟན།།གསང་བ་མཆོག་ལས་བྱུང་བ་ལ།།ཟླ་བ་ཕྱེད་ཀྱིས་འགྲུབ་པར་གསུངས།༦།དེ་ལ་འདི་ནི་ཉེ་བར་སྒྲུབ།།

པའི་སྡོམ་པའི་ཡུལ་ལོ།།སངས་རྒྱས་སྐུ་འཛིན་དཔལ་དང་ལྡན།།རྡོ་རྗེ་མི་ཕྱེད་གསུམ་འབྱེད་པ།།བྱིན་གྱིས་བརླབས་ཀྱི་གནས་བྱས་ཏེ།།རྡོ་རྗེ་སྐུ་དང་ལྡན་པར་བྱ།།མི་ཕྱེད་རྡོ་རྗེ་གསུམ་བསྒོམས་པས།།ཕྱོགས་བཅུར་བཞུགས།
པའི་སངས་རྒྱས་རྣམས།།དེ་ལ་སྐུ་ཡཱི་མཚན་པ་ཡི།།བྱིན་གྱིས་བརླབས་ཀྱིས་གནས་མཛད་དོ།།དེ་ལ་འདི་ནི་སྒྲུབ་པའི་སྡོམ་པའི་ཡུལ་ལོ།།ཆོས་ཀྱི་གསུང་ལམ་དཔལ་དང་ལྡན།།རྡོ་རྗེ་མི་ཕྱེད་གསུམ་འབྱེད་པ།།བྱིན་གྱིས
བརླབས་ཀྱི་གནས་བྱས་ཏེ།།རྡོ་རྗེ་གསུང་དང་ལྡན་པར་བྱ།།རྡོ་རྗེ་མི་ཕྱེད་གསུམ་བསྒོམས་པས།།ཕྱོགས་བཅུ་ན་བཞུགས་སངས་རྒྱས་རྣམས།།དེ་ལ་གསུང་ལས་བྱུང་བ་ཡི།།བྱིན་གྱིས་བརླབས་ཀྱིས་གནས་མཛད་དོ།།དེ་ལ་འདི་ནི་སྒྲུབ
པ་ཆེན་པོའི་སྡོམ་པའི་ཡུལ་ལོ།།རྡོ་རྗེའི་ཐུགས་འཛིན་དཔལ་དང་ལྡན།།རྡོ་རྗེ་མི་ཕྱེད་གསུམ་འབྱེད་པ།།བྱིན་གྱིས་བརླབས་ཀྱི་གནས་བྱས་ཏེ།།རྡོ་རྗེ་ཐུགས་དང་ལྡན་པར་བྱ།།རྡོ་རྗེ་མི་ཕྱེད་གསུམ་བསྒོམས་པས།།ཕྱོགས་བཅུ་ན
བཞུགས་སངས་རྒྱས་རྣམས།།དེ་ལ་ཐུགས་ལས་བྱུང་བ་ཡི།།བྱིན་གྱིས་བརླབས་ཀྱིས་གནས་མཛད་དོ།།༧།སངས་རྒྱས་རྡོ་རྗེ་སེམས་དཔའ་བམ།།ཡང་ན་ཆོས་ཀྱི་སེམས་དཔའང་རུང་།།རྨོངས་པས་འདའ་བར་བྱེད་ན་ནི།།
ཚལ་པར་འགས་པར་གདོན་མི་ཟ།།དེ་བཞིན་གཤེགས་པ་ཐམས་ཅད་ཀྱི་སྐུ་དང་གསུང་དང་ཐུགས་ཀྱི་གསང་བ་གསང་བ་འདུས་པ་ལས།དེ་བཞིན་གཤེགས་པ་ཐམས་ཅད་ཀྱི་རྡོ་རྗེའི་སྦྱོར་བའི་དམ་ཚིག་སྒྲུབ་པའི་མཆོག

བསྟན་པའི་ལེའུ་སྟེ་རྩ་བཅུ་གཉིས་པའོ།།།དེ་ནས་བཅོམ་ལྡན་བདེ་གཤེགས་ཀུན།།ཡེ་ཤེས་རྡོ་རྗེ་མཆོག་འཛིན་པ།།སེམས་ཅན་ཀུན་དོན་ཡང་དག་འབྱུང་།།བྱང་ཆུབ་སེམས་དཔའ་བློ་ལྡན་
གྱིས།།ཐུབ་པ་དོན་ཀུན་རྡོ་རྗེ་ཅན།།སྟོན་པ་ཆེ་ལ་ཕྱག་འཚལ་ནས།།དམ་ཚིག་དེ་ཉིད་མཁྱེན་པ་ལ།།མཆོད་དེ་རྡོ་རྗེའི་དབྱངས་འདི་གསུངས།༧།ཨེ་མའོ་སངས་རྒྱས་ཚུལ་རེ་བཟང་།།ཨེ་མའོ་བྱང་ཆུབ་ཚུལ་གྱི་མཆོག།ཨཻ
མའོ་ཆོས་ཀྱི་ཚུལ་རེ་ཞི།།ཨེ་མའོ་སྔགས་ཀྱི་ཚུལ་རེ་བརྟན།།མ་སྐྱེས་པ་ཡི་ཆོས་རྣམས་ནི།།ངོ་བོ་ཉིད་ཀྱིས་ཁྱད་པར་ཅན།།རྣམ་པར་མི་རྟོག་ཡང་དག་རིག།ཡེ་ཤེས་འབྱུང་བ་རབ་ཏུ་བཤད།༣།ཡིད་འོད་སྔགས་རྣམས
ཀུན་བསྡུས་པ།།རྡོ་རྗེ་བཟླས་པ་ཡེ་ཤེས་ཆེ།།སྐུ་གསུམ་མི་ཕྱེད་དཀྱིལ་འཁོར་དང་།།སངས་རྒྱས་ཡེ་ཤེས་ཐོབ་འགྱུར་བ།།རྡོ་རྗེ་མི་ཕྱེད་གསུམ་བསྒོམས་པའི།།རྡོ་རྗེ་བཟླས་པའི་སྦྱོར་བ་ཡིས།།སངས་རྒྱས་ཀུན་གྱིས་བྱིན་གྱིས
རློབ།།རིགས་དང་གསང་སྔགས་ཐམས་ཅད་ཀྱི།།སྐུ་དང་གསུང་དང་ཐུགས་ཀྱི་མཚན།།གསང་སྔགས་ཟློས་པ་དེ་རིང་གསུངས།།ཡེ་ཤེས་རྒྱ་མཚོགསན་པ་དང་།།སྐུ་གསུང་ཐུགས་ཀྱི་རྡོ་རྗེ་ཅན།།སངས་རྒྱས་དུས་གསུམ་ལས
བྱུང་རྣམས།།རྡོ་རྗེ་སྔགས་ནི་རབ་བསྒོམས་པས།།ཡེ་ཤེས་མཉམ་མེད་ཐོབ་འགྱུར་བ།།བཅོམ་ལྡན་འདས་ཀྱིས་བཤད་དུ་གསོལ།༡།དེ་ནས་སྟོན་པ་རྡོ་རྗེ་འཛིན།།ནམི་མཁའ་རྡོ་རྗེ་ཡེ་ཤེས་འབྱུང་།བྱེད་སྐྱེད་དམ་པ་མཆོག་གི